汲齋吟
作者：王柏
朝代：宋

paragraphs: 我有一泓水，清明如鑑開。
妍醜自來往，曾不留纖埃。
靜而涵萬古，動時濡九垓。
人與我同得，是名爲靈臺。
胡乃忍蕪穢，漂淪良可哀。
當知克己如汲井，汲去汙濁清自回。
洙泗淵源初不息，河洛流派空爭猜。
爲學工夫孰大此，莫翻波浪驚兒孩。
昌黎脩綆志徒苦，瘦島轆轤用未該。
請觀朱子方塘喻，要識源頭活水來。